Liverpoolban fejezheti be pályafutását Mohamed Szalah
Mohamed Szalah, az FC Liverpool labdarúgócsapatának egyiptomi támadója azt mondta, nem akar önzõ lenni és a szerzõdésérõl beszélni, miközben az együttes több fronton is trófeákért harcol.
A gárda jelenleg második helyen áll az angol bajnokságban, a lemaradása mindössze egy pont az éllovas Manchester Cityvel szemben, amellyel vasárnap este csap össze, míg a Bajnokok Ligájában negyeddöntõs úgy, hogy a Benfica otthonában aratott keddi 3-1-es siker után "fél lábbal" már a négy között érezheti magát. Emellett februárban megnyerte a Ligakupát, az FA Kupában pedig elõdöntõs, azaz akár négy trófeát is begyûjthet idén.

Szalah szerzõdése 2023 júniusáig érvényes a Liverpoolnál, az új megállapodásról hosszú ideje tárgyalnak a felek. A brit sajtó úgy tudja, a támadó hamarosan aláír, az új kontraktussal pedig pályafutása végéig a klubnál marad.

Nem lehetek önzõ, nem beszélhetek a saját helyzetemrõl. A csapat szempontjából a legfontosabb idõszakot éljük, ezért csak a csapatról akarok beszélni. Arra akarok összpontosítani, ami a csapat elõtt áll" - nyilatkozott a Sky Sportsnak az egyiptomi csatár.

Arra a kérdésre, hogy bízik-e a szerzõdése körüli tárgyalások mihamarabbi lezárásában, Szalah azt válaszolta: "Nem mondhatok sem nemet, sem igent. Korábban többször elmondtam már, mit szeretnék, de ahogy említettem, nem akarok ebbe mélyebben belemenni, mert ez egy nagyon érzékeny téma. A csapatnak gyõznie kell, én pedig nem akarok a hírekben szerepelni a szerzõdésemet taglalva. Csak a csapatra koncentrálok."

Szalah 2017-ben az AS Romától igazolt az Anfield Roadra, ahol azóta kulcsjátékos, több mint 150 gólt szerzett az együttes színeiben.